laion/Wikipedia-Exotic huggingface dataset:
יהודי אזרבייג'ן (ארגון)

ארגון יהודי אזרבייג'ן הוא ארגון תרבותי יהודי שנרשם בוועד המרכזי הממלכתית של אזרבייג'ן לענייני דת ב-17 במאי 2002. אחת המטרות העיקריות שהארגון שם לעצמו הייתה, פיתוח קשרים עם כל הקהילות היהודיות באזרבייג'ן, לשיפור והעלאת המודעות של היהודים המקומיים ללימודי דת לעומת לימודים חילונים. הארגון מקושר לפדרציית הקהילות היהודיות של רוסיה ולקרן אור אבנר, התומכים בקהילות היהודיות ברחבי רוסיה והוא מזוהה עם חסידות חב"ד. לדברי הרב שניאור סגל הרב הראשי של יהודי באקו, נכון לפברואר 2016 הקהילה היהודית באזרבייג'ן מנתה כ-30 אלף יהודים, כ-10% מהם מקיימים חיים יהודיים פעילים, רובם תושבי עיר הבירה באקו. הוא הוסיף שבאזרבייג'ן מתקיים חופש דת מלא והקהילה היהודית מקבלת תמיכה מהשלטונות. ארגון יהודי אזרבייג'ן נותן מענה ליהודים תושבי המדינה וליהודים שמגיעים כתיירים מישראל. לדברי הרב שניאור סגל אף על פי שמדי שנה כ-150 יהודים עולים למדינת ישראל הקהילה לא קטנה כי בכל יום מתגלים יהודים המבקשים לחזור ליהדות מתוך משפחות שבהן הבעל מוסלמי והאישה יהודייה. בתאריך 25 באפריל 2003 בית הספר בשם "אור אבנר חב"ד" (באקו), נרשם במשרד המשפטים של אזרבייג'ן, על ידי ארגון יהודי אזרבייג'ן וקרן אור אבנר. עוד באותו יום הוציא משרד החינוך של אזרבייג'ן רישיון הוראה לבית הספר החדש. הפעילות של ארגון יהודי אזרבייג'ן כוללת: קיום אירועים הקשורים לחגים דתיים יהודיים. מתן עזרה כלכלית לבתי יתומים, בתי אבות לקשישים ועניים. קיום כנסים דתיים, דיונים וימי עיון יהודיים. שיבוץ ושליחת נציגי נוער יהודים לבתי ספר דתיים. פעילויות למודעות תרבותית יהודית. תמיכה פונקציונלית לבית הספר של חב"ד אור אבנר (באקו). בית ספר יום אור אבנר הוא מתחם חינוכי שהוקם על ידי ארגון הקהילה היהודית הדתית בבאקו, קרן אור אבנר ונתמך גם על ידי משרד החינוך הישראלי במסגרת תוכנית חפציב"ה (הפועלת מאז ראשית שנות ה-90' במדינות ברית המועצות לשעבר ומבקשת להנחיל בקרב התלמידים זיקה לשפה העברית, להיסטוריה היהודית ולמדינת ישראל). בית הספר נרשם וקבל רישיון הוראה ב-25 באפריל 2003. כחלק מאסטרטגיית אור אבנר חב"ד, מוקדשת תשומת לב מיוחדת לפיתוח תוכניות לימודים רוחניים ואינטלקטואליים של כל אחד מחברי הקהילה היהודית לצורך מעורבות נוספת בתשתיות החברתיות של אזרבייג'ן. בבית הספר לומדים למעלה מ-290 תלמידים וכמעט 100 תלמידות. בשנת 2016, ראש ממשלת ישראל בנימין נתניהו ביקר בבית הספר במהלך ביקורו באזרבייג'ן, נפגש עם הקהילה היהודית המקומית ונשא נאום בפני התלמידים. יהודי אזרבייג'ן קהילת יהודי דרבנט יהודי הר קירמיזי קסבה אור אבנר יואל מילר, ‏הקהילה היהודית משגשגת באזרבייג'ן: גידול מרשים במספר תלמידי בית הספר היהודי, באתר מעריב אונליין, 3 בספטמבר 2023 תלמידת בית ספר חב"ד בבאקו חוזרת עם בעלה כשליחת הרבי, באתר חב"ד אינפו, ‏26 במרץ 2021 חזקי ברוך, קבלו הצצה לבית הספר היהודי בבאקו, באתר ערוץ 7, 25 באפריל 2013 הקהילה הדתית היהודית של באקו "יהודי אזרבייג'ן" (ברוסית) יואל רפל, אלי מנדלבאום, באקו, "נאבקים על דור העתיד": הצצה לקהילה היהודית במדינה המוסלמית, באתר ynet, 6 בנובמבר 2022 סיפורה של הקהילה היהודית באזרבייג'ן, באתר www.inn.co.il זלמן, סיפורה של הקהילה היהודית באזרבייג'ן, באתר חב"ד אינפו, ‏2019-03-03 יואל מילר, ‏הקהילה היהודית משגשגת באזרבייג׳ן: גידול מרשים במספר תלמידי בית הספר היהודי, באתר מעריב אונליין, 3 בספטמבר 2023 שליח חב"ד באזרבייג'ן: "כל הזמן מגלים כאן יהודים נוספים", באתר www.hidabroot.org, ‏2023-05-30 PM Netanyahu Meets with Jewish Community in Baku, נבדק ב-2024-02-19 PM Netanyahu Meets with Jewish Community in Azerbaijan, נבדק ב-2024-02-19
יונתן בר-אור (2007)

יונתן בר-אור (נולד ב-11 בפברואר 2007) הוא שחקן ישראלי. מגיל צעיר הוא לומד במגמת מוזיקה ובמגמת תיאטרון. בשנת 2018 התארח בתוכנית "מועדון לילה" בלויוו ארז טל בערוץ קשת 12. ב-2020 שיחק בהצגה "סיפור על אהבה וחושך" בתיאטרון החאן, המבוססת על ספר של עמוס עוז באותו השם. בנוסף באותה שנה הופיע בפרסומות לסנפרוסט ולביגי. בשנת 2021 שיחק תפקיד משנה בסדרה "מלכת היופי של ירושלים", סדרה המבוססת על ספר באותו שם מאת שרית ישי לוי, בתפקיד דוד בצעירותו. בשנת 2022 החל לשחק בתפקיד הראשי בתור רובי בסדרה "כראמל" המבוססת על סדרת ספרים באותו שם של הסופרת מאירה ברנע-גולדברג. על תפקידו היה מועמד לפרס השחקן הראשי הטוב ביותר בסדרת נוער בטקס פרסי נבחרי השנה של פרוגי. בשנים 2023–2024 חזר לשחק את רובי בשתי העונות הבאות של כראמל. בתחילת 2024 שיחק תפקיד אורח בסדרה "מה הבעיה?" של ערוץ zoom לצד ליאן בן ישי אשר הייתה לצידו גם בכראמל בתפקיד ג'יין'. באותה השנה שיחק גם בסדרה "יונייטד היי" בתפקיד רודריגו. יונתן בר-אור, במיזם "אישים" לתיעוד היצירה הישראלית יונתן בר-אור, במסד הנתונים הקולנועיים IMDb (באנגלית) יונתן בר-אור, באתר "אידיבי", מאגר הידע העברי לקולנוע ישראלי ועולמי שני מילרד, יונתן בר אור בראיון בכורה: "לא חשבתי שיש לי מה להפסיד", באתר פרוגי, 27 בינואר 2022 מאיה כהן, "זה הפך לי את החיים": כוכב הסדרה המצליחה מספר על העונה הבאה, באתר ישראל היום, 5 בפברואר 2023 יונתן בר אור ב-2018, סרטון באתר יוטיוב, 10 ביולי 2018 יונתן בר אור מב״ט משרד החינוך, סרטון באתר יוטיוב, 31 באוק׳ 2022 יונתן בר אור (כראמל), אליוט ואביב גפן - אולי - זאפה ת"א, סרטון באתר יוטיוב, 11 באפר׳ 2023 יונתן בר-אור מועדון לילה, נבדק ב-2024-02-20 בידור - יונתן בר אור בראיון בכורה: "לא חשבתי שיש לי מה להפסיד", באתר פרוגי, ‏2022-01-27 יונתן בר אור, נבדק ב-2024-02-20 בהצגה סיפור על אהבה וחושך 13 במרץ 2022 איך השחקנים הכי צעירים בחאן מתכוננים להצגה? ומה הם עושים כשהכל נגמר? | By תיאטרון החאן - Khan Theatre | Facebook, נבדק ב-2024-02-20 יונתן בר-אור סנפרוסט 2020, נבדק ב-2024-02-20 בוא'נה זה ענק!! BIGI - עולם התוכן הראשון לילדים ולנוער בלבד!, נבדק ב-2024-02-20 מאיה כהן, "זה הפך לי את החיים": כוכב הסדרה המצליחה מספר על העונה הבאה, באתר ישראל היום, ‏5 בפבברואר, 2023 שירה יום טוב, חצי מיליון צפיות ביום: זו הסדרה שהתפוצצה בפרק ההשקה, באתר אייס, 19 בפברואר 2024
דאוויס איקאונייקס

דאוויס איקאונייקס (בלטבית: Dāvis Ikaunieks; נולד ב-7 בינואר 1994) הוא כדורגלן לטבי המשחק בעמדת החלוץ בפ.א. שיאוליאי. איקאונייקס התחיל לשחק כדורגל בלייפאיס מטאלורגס. בשנת 2010 הצטרף ללייפאיס-2 מטאלורגס מהליגה השנייה וכבש במדיה 17 שערים והיה מלך שערי הליגה כבר בגיל 16 מה שהפך אותו לשחקן הצעיר ביותר שעושה זאת ב-3 באוקטובר 2012 ערך את הופעת הבכורה שלו בקבוצה הבוגרת מליגת העל הלטבית בניצחון 0-3 נגד ונטספילס. ב-29 במרץ 2013 הבקיע את שער הבכורה שלו בקבוצה במשחק הליגה נגד מטה/LU. בסיום העונה המועדון התפרק ואיקאונייקס חתם במועדון החדש שהוקם לייפאיה. עונה לאחר מכן, הבקיע 15 שערים וזכה עם המועדון באליפות הראשונה שלו. בקיץ 2016 חתם בוויסוצ'ינה ייהלבה מליגת העל הצ'כית. בשני עונותיו במועדון כבש 19 שערים, שירד בסיומן לליגה השנייה. בקיץ 2018 חתם בפ.ק. יבלונץ, אך לא כבש בה במהלך 13 הופעותיו בקבוצה. בינואר 2019 הושאל לריגה פוטבולה סקולה מליגת העל הלטבית. בהמשך הוא עבר לפסטב זלין, מלאדה בולסלאב ולייפאיה. בקיץ 2021 חזר ליבלונץ. ב-22 בינואר 2024 חתם בפ.א. שיאוליאי מליגת העל הליטאית. איקאונייקס שיחק בנבחרות הצעירות של לטביה ורשם 15 שערים ב-40 הופעות בכל הנבחרות הצעירות. ב-1 ביוני 2016 ערך את הופעת הבכורה שלו בנבחרת לטביה במסגרת הגביע הבלטי. ב-2 בספטמבר הבקיע את שער הבכורה שלו בנבחרת במשחק נגד לוקסמבורג. דאוויס איקאונייקס, באתר Transfermarkt דאוויס איקאונייקס, באתר Soccerway דאוויס איקאונייקס, באתר National Football Teams דאוויס איקאונייקס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאוויס איקאונייקס".
קורדיאל (ממתק)

קורדיאל (באנגלית: Cordial) הוא סוג של ממתק המכיל מילוי נוזלי. המילוי הנוזלי מיוצר בתוך מעטפת שוקולד, או מוכנס אליה. מוצר קונדיטוריה ידוע מסוג זה הוא קורדיאל הדובדבן, בו מעטפת השוקולד מכילה דובדבן בנוסף לליקר או ברנדי מתוק. המרכז הנוזלי המצוי בחלק מהקורדיאלים נעשה באמצעות אינוורטאז (האנזים מופק בדרך כלל משמרים), אשר מבצע הידרוליזה של סוכרוז במילוי, תהליך שיכול להימשך עד שבועיים. התהליך מצריך יישון של הקורדיאל באחסון לפני צריכתו כדי להבטיח שהמילוי הפך לנוזלי. מילויים לדוגמה הם דובדבן, תות, פטל ואוכמניות. מדיה וקבצים בנושא קורדיאל בוויקישיתוף "invertase archives". www.chocolateuniversityonline.com.
ימה (שיר)

"יַמָה" הוא שיר מסוגת מוזיקה חסידית ופופ שהוציא בני פרידמן ב-2022. מאוחר יותר באותה השנה יצא גם בקליפ בהפקה של "עולם ומלואו" בו נראה פרידמן רץ לאורכה ולרחבה של ארץ ישראל, על הרים, בעמקים ובגאיות, ביבשה ובים כשעם שלם מצטרף לריצתו ברחבי הארץ. השיר נכתב והולחן על ידי אלי קליין והופק על ידי אלי קליין ואיצי ברי. נכון ל-2024 זכה ליותר מ-5 מיליון צפיות באתר יוטיוב, והוא אחד השירים המצליחים ביותר של בני אי פעם. השיר גם זכה בשיר השנה, במקום הראשון במצעד השנה של קול חי מיוזיק, ובמקום השני (מתוך 30) במצעד של רדיו "קול פליי". מילות השיר, "ימה, קדמה, צפונה ונגבה" הם שמות הכיוונים "מערב, מזרח, צפון ודרום" (בהתאמה) לפי השפה המקראית, ומבטאים את כל כיווניה של ארץ ישראל. (בראשית י"ג, פסוק י"ד). פרידמן הסביר בראיון על מהות השיר: "בשיר ימה אנחנו רואים את אהבה שיש להקב"ה לעם ישראל, הקב"ה נתן לנו במתנה את הארץ. כולם מכירים את הרש"י הראשון בתורה, שכולל שאלה ותשובה שהם יסוד חיותינו בארץ ישראל: 'למה פתח את התורה בברית… בשמיים והארץ…' רק כדי שנדע שכל העולם שייך לו. וכשנתן את הארץ לעם ישראל אז הזכות בידו, וכן הוא עשה, נתן את הארץ האהובה עליו – לנו! ולכן, כל סנטימטר בארץ ישראל שייך לעם ישראל שקיבלה במתנה". ימה בביצוע בני פרידמן, יוטיוב השפה העברית - ימה וקדמה צפונה ונגבה, באתר www.safa-ivrit.org המנגן מיוזיק, בני פרידמן בקליפ חדש ללהיט האהוב | ימה | צפו, באתר המנגן מיוזיק, ‏2022-08-29
פילפ שטיין

פילפ שטיין (בהונגרית: Stein Fülöp;‏ ניטרה, 30 במרץ 1867 – בודפשט, 25 בספטמבר 1918 ) היה דוקטור לרפואה יהודי-הונגרי, מהדמויות הראשונות והחשובות במאבק באלכוהוליזם בהונגריה ביחד עם אישטוואן הולוש. פילפ שטיין נולד במשפחה יהודית כבנם של דויד שטיין ושל שרולטה אנגל. הוא השלים את לימודיו ברפואה באוניברסיטת וינה וקיבל שם את הדוקטורט שלו (MD). בבודפשט הוא עבד תחילה במחלקת בריאות הציבור של משרד הפנים ההונגרי, אחר כך במכון הפסיכיאטרי אנגיאלפלד, ולאחר מכן היה הרופא הראשי של מכון שוורצר. הוא הקים את התנועה נגד אלכוהול ואלכוהוליזם בהונגריה בסביבות 1900. בשנת 1901 ייסד בבודפשט את מסדר הטמפלרים הטובים ההונגריים (הארגון הבינלאומי של הטמפלרים הטובים ה-IOGT; נוסד כ-Independent Order of Good Templars, שהגוף הבינלאומי שלו ידוע בשם Movendi International, הוא ארגון אחים המהווה חלק מתנועת המתינות, המקדם התנזרות מאלכוהול ומסמים אחרים) יחד עם העלמה גריי, שנשלחה מאנגליה. בתנועה בהונגריה שטיין היה המנהל, הלוחם, החלוץ והמנהיג הרוחני עד מותו. הוא היה סגן הנשיא הבינלאומי של מסדר הטמפלרי הטוב לצד הפסיכיאטר השווייצרי אוגוסט-אנרי פורל. על זכויותיו הוא קיבל את התואר "יועץ חצר מלכותי". שטיין כתב מאמרים ומחקרים רבים בעיתונים הונגריים וזרים בתחום האלכוהול, הנוירולוגיה וההיגיינה. הוא נפטר צעיר, בגיל 51, בבודפשט ב-1918. הוא היה הראש הראשון של המכון לטיפול באלכוהוליסטים (הו'). שטיין הובא למנוחות בבית הקברות היהודי ברחוב קוזמה בבודפשט. אלכוהוליזם ושחפת. בודפשט, 1903 (הודעות שבועיות רפואיות) על אלכוהוליזם. הרצאה באיגוד הלאומי לבריאות הציבור ב-1903. פברואר ומרץ. בשלושה מפגשים. בודפשט, 1903 על הדרכים להילחם באלכוהוליזם. בודפשט, 1904 (פרסומים מדעיים של כתב העת של בודפשט) על מצבי המאניה-דפרסיה המתרחשים אצל אימבצילים. בודפשט, 1904 (מודעות שבועיות של אורב) הקונגרס הבינלאומי העשירי נגד אלכוהוליזם שנערך בבודפשט. (X-iéme congres international contre alkoholisme tenu á Budapest du 11. an 16. sept. 1905. Rapport comte rendu des séances et de réunion. Budapest, 1906) הגנה מפני אלכוהוליזם בארצנו. בודפשט, 1901 האלכוהול. עם 39 תמונות. בודפשט, 1906 ("אוראניה" האגודה ההונגרית למדע. הרצאות מדע פופולרי 20.) על המצב הנוכחי של שאלת האלכוהול, בודפשט, 1910 שכרות והתגברות עליה. בודפשט, 1913 אלכוהול ומחלות מין. בודפשט, 1917 (הדפס מיוחד מכתב העת ה"רפואה") לקסיקון יהודי הונגרי. 1929. עורך פטר אויווארי. גושה מקוונת Szinnyei József: Magyar írók élete és munkái I–XIV. Budapest: Hornyánszky. 1891–1914. (יוז'ף סיניאי: חייהם ויצירותיהם של סופרים הונגרים) MTDA פורטל: כתבי פילפ שטיין רגע אופטימי (Népszabadság Online, 2009. június 20.) Petrik Géza – Barcza Imre: Az 1901–1910. években megjelent magyar könyvek, folyóiratok, atlaszok és térképek összeállítása tudományos folyóiratok repertóriumával, Budapest, 1917–1928 [1] (גזה פטריק – אימרה בארצה: 1901–1910. אוסף של ספרים, כתבי עת, אטלסים ומפות הונגריות שיצאו לאור בשנים עם רפרטואר של כתבי עת מדעיים, בודפשט, 1917–1928) Kozocsa Sándor: Magyar Könyvészet 1911–1920 (I–II.), Budapest, 1939–1942 [2] אלכוהוליזם בהונגריה (בהונגרית) פילפ שטיין, באתר "Find a Grave" (באנגלית) "Születési bejegyzése a nyitrai izraelita hitközség születési akv. 326/1867. folyószáma alatt". נבדק ב-2019-12-10. "Halotti bejegyzése a Budapest V. kerületi polgári halotti akv. 485/1918. folyószáma alatt". נבדק ב-2019-12-10.
על תמימות וחופש (סרט)

על תמימות וחופש (במקור: Land and Freedom, בתרגום חופשי: אדמה וחופש) הוא סרט דרמה בריטי מ-1995 בבימויו של קן לואץ'. הסרט מספר אודות צעיר בריטי שנלחם במלחמת האזרחים בספרד. בליברפול, דייוויד מת בגיל מבוגר לצד נכדתו הצעירה. לאחר מותו, נכדתו מסתכלת בחפציו ממלחמת האזרחים בספרד. ב-1936, דייוויד (איאן הארט), קומוניסט צעיר ומובטל, מחליט להסתנן לספרד על מנת להלחם במלחמת האזרחים. בהגיעו הוא מצטרף באקראי למיליציה של מפלגת הפועלים של האיחוד המרקסיסטי (POUM) ומכיר שם מתנדבים אידיאליסטיים זרים נוספים. בחזית, דייוויד מתאהב בבלנקה המקומית, בת זוגו של קוגן, מורד אירי. בעודם משחררים כפרים משליטת החיילים הלאומנים, מתגלעים ויכוחים פוליטיים בין אנשי המיליציה לגבי הגישה הנכונה למלחמה, ומה חשוב ודחוף יותר – מהפכה מעמדתית וביצוע רפורמות קומוניסטיות, או התמקדות בניצחון נגד פרנקו. בנוסף לכך, אנשי המיליציה סובלים מתנאים קשים, מציוד צבאי ישן ומותם של חבריהם בקרב, כולל של קוגן האירי. דייוויד נפצע מרובה ישן, ונשלח להחלמה בברצלונה. בברצלונה, דייוויד פוגש את בלנקה והם שוכבים. בעודו בעורף, מתערערת תפיסת עולמו: דייוויד נקרע בין נאמנותו לתנועה הקומוניסטית הממסדית ורצונו להצטרף לבריגדות הבינלאומיות, לבין נאמנותו ל-POUM ולבלנקה שמתנגדים לתפיסתם של הסטליניסטים וממשלת הרפובליקה, לפיה יש לשים בצד את המהפכה לטובת ניצחון במלחמה. לבסוף, בעקבות הקרבות הפנימיים בין סיעות הרפובליקנים בברצלונה והדיכוי האכזרי של POUM בידי המשטר הפרו־סובייטי, דייוויד קורע את תעודת החבר שלו במפלגה הקומוניסטית הבריטית וחוזר לחזית אל בלנקה ויתר חבריו. בחזית, POUM סובלים ממחסור בתחמושת ונשק, ולבסוף נעצרים בידי הצבא הרפובליקני שמחרים את נשקיהם, מעצר אלים שבמהלכו בלנקה נהרגת בשוגג. לאחר לווייתה, דייוויד בורח חזרה לבריטניה עם מטפחת אדומה מלאה בעפר מקברה. בחזרה בהווה, בהלוויה של דייוויד, נכדתו קוראת שיר של הסוציאליסט הבריטי ויליאם מוריס ושופכת לקברו את העפר מקברה של בלנקה ומניפה את אגרופה לצד חבריו. הסרט זכה לביקורות טובות והיה מועמד לפרס דקל הזהב בפסטיבל קאן. מחווה לקטלוניה מפלגת הפועלים של האיחוד המרקסיסטי איך השפיעה מלחמת האזרחים בספרד על הקולנוע, אורי קליין, באתר הארץ, ה-3 ביולי 2016. "על תמימות וחופש", במסד הנתונים הקולנועיים IMDb (באנגלית) "על תמימות וחופש", באתר AllMovie (באנגלית) "על תמימות וחופש", באתר Rotten Tomatoes (באנגלית) "על תמימות וחופש", באתר Box Office Mojo (באנגלית) "על תמימות וחופש", באתר אידיבי "על תמימות וחופש", במסד הנתונים הקולנועיים KinoPoisk (ברוסית) "*", במסד הנתונים הקולנועיים IMDb (באנגלית) "*", באתר AllMovie (באנגלית) "*", באתר Rotten Tomatoes (באנגלית) "*", באתר Box Office Mojo (באנגלית) "*", באתר אידיבי "*", במסד הנתונים הקולנועיים KinoPoisk (ברוסית)
חופשי ומאושר (BMW שחורה)

"חופשי ומאושר (BMW שחורה)" הוא שיר של להקת אתניX שיצא בשנת 1998 כחלק מהאלבום ברוכים הבאים לישראל. בהקלטת השיר ובקליפ שלו השתתף בשירה גם הסטנדאפיסט שלום אסייג ששר קטע ראפ. בפרויקט של אתר ynet לקראת צאת האלבום "בטוח" סיפר זאב נחמה על השיר: יזהר אשדות פגש אותי ואמר לי שמע השיר הזה נוגע בחברה הישראלית בדיוק במקומות הרגישים שלה. זה שיר חברתי לחלוטין שאומר 'בוא תהיה ערס אחי, תהיה גאה בזה, הכל בסדר'. המצחיק יותר הוא שחברת BMW בדיוק הכינה אז קמפיין גדול מאוד כדי לתת סוג של תדמית אחרת לרכב, הם רצו לשווק BMW לבנה. ואז יצאנו עם השיר הזה והפלנו להם את הקמפיין. אני לא יודע אם זה נכון, זה מה שאמרו לנו בזמנו, אבל אולי זו אגדה אורבנית". בקליפ, מלבד חברי הלהקה, השתתפו גם אלי ומריאנו, סמי הורי ושלום אסייג. הקליפ מתחיל כשרואים את אלי ומריאנו בדמותם של התקליטן "איציק מיוזיק" ונער הבר מצווה רונן שלוש, כשהאחרון נשאל על ידי איציק מיוזיק איזה שיר הוא ירצה להקדיש להוריו, והוא משיב "אני רוצה לשמוע שיר של להקת טטריס, של ג'ימי הנדריקס, של שמנדריקס.", ואז מתקן אותו איציק מיוזיק בהגיית השם הנכון "אתניקס, אתניקס" ואז הוא מציג את אתניX ואת שירם. במהלך בתי השיר, רואים את סמי הורי נוסע במכונית BMW בצבע שחור כשזאב נחמה שר את מה שהורי "אומר", כשהוא מנסה להרשים בחורה, כשברוב השיר ובפזמון רואים את חברי הלהקה רוקדים לצלילי השיר כשהם לבושים בסגנון של שנות ה-70 של המאה ה-20. אחרי 2 הבתים הראשונים והפזמון, רואים את שלום אסייג מבצע קטע ראפ בשיר, תוך כדי שהוא הולך במנהרה ברחוב אלנבי בתל אביב. במצעד הפזמונים השנתי תשנ"ח, הגיע השיר למקום ה-21. אתניקס - BMW שחורה - קליפ, סרטון בערוץ "Helicon Music - הליקון", באתר יוטיוב (אורך: 04:14) מילות השיר "BMW שחורה", באתר שירונט עמי פרידמן, ג'סיקה, טומי לפיד ואייל גולן נכנסו ל-BMW שחורה: מאחורי הלהיטים של אתניקס, באתר ynet, 4 באוגוסט 2017 זאב נחמה מלהקת אתניקס בא לביקור מרגש, סרטון בערוץ "צחוק מעבודה", באתר יוטיוב (אורך: 07:58) https://pizmonet.co.il/wiki/תשנ%22ח
חסן פדלאללה

חסן פדלאללה (בערבית: حسن فضل الله, בתעתיק מדויק: חסן פצ'ל אללה; נולד ב-1967) הוא פוליטיקאי שיעי לבנוני. החל משנת 2005 הוא חבר הפרלמנט הלבנוני המייצג את מחוז בינת ג'בייל. הוא חבר מחנה 8 במרץ של חזבאללה. פדלאללה נולד בעיינתא שבדרום לבנון. את השכלתו היסודית והתיכונית קיבל במספר בתי ספר בעיינתא ובביירות. הוא סיים את התיכון הציבורי בורג' אל-בראג'נה ב-1985. הוא החל ללמוד בפקולטה לתקשורת המונים באוניברסיטת לבנון, וקיבל תואר בעיתונאות ב-1989. הוא קיבל תואר שני בחינוך מאוניברסיטת סן-ז'וזף ב־1999. הוא קיבל תואר דוקטור מאוניברסיטת סן-ז'וזף בביירות ב-2009. פדלאללה מרצה באוניברסיטת לבנון, הפקולטה לתקשורת המונים, לתואר שני. החל מסוף שנות ה-80 הוא עומד בראש מחלקת התקשורת של חזבאללה. הוא שימש כמנהל חדשות ומנכ"ל של רדיו נור מ-1988 עד 1998, היה העורך הראשי של העיתון אל-עהד ב-1995, והיה מנהל החדשות של תחנת הטלוויזיה אל-מנאר מ-2001 עד 2005. הוא מונה לחבר במועצה המדינית של חזבאללה במשך שתי קדנציות רצופות, ושימש בתפקיד מ-1998 עד 2004. בשנת 2005 נבחר כחבר הלשכה המדינית של חזבאללה במחוז בינת ג'ביל, ובשנת 2009 נבחר מחדש. בנוסף, הוא משמש כיו"ר ועדת התקשורת בפרלמנט הלבנוני וחבר ועדות הכספים, התקציב, החינוך, ההשכלה הגבוהה והתרבות. נשוי לאישה ממשפחת פקיה, ואב לארבעה ילדים. בנו נהרג בהתפוצצות זימוניות חזבאללה. Testing How Long the Mideast Cease-Fire Can Last גורם בחיזבאללה: ישראל תשלם על הפשעים שלה בדרום לבנון, באתר ynet, 15 בפברואר 2024 שמעון מיג'אן, נעלם מתחילת המלחמה: איפה נסראללה?, באתר כאן – תאגיד השידור הישראלי, 22 באוקטובר 2023 רועי נחמיאס, חיזבאללה: לא ניסוג, לא נתפרק מהנשק, באתר ynet, 16 באוגוסט 2006 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסן פדלאללה".
ע'אזיה

עַ'אזִ֫יֶּה (בערבית: الغازية; בתעתיק מדויק: אלע'אזיה) הוא כפר שיעי בלבנון, ששייך לנפת צידון במחוז הדרום בלבנון. הכפר ממוקם כ-4 קילומטרים מדרום לעיר צידון, בסמוך לכביש החוף הלבנוני (מספר 51). ממזרח לע'אזיה שוכן הכפר הנוצרי מע'דושה ומדרום שוכן הכפר קנארית. על פי המסורת הכפר נקרא על שמו של חוקר החדית' הישאם בן אל-ע'אז בן רביעה בן עַמְר בן עוף בן זוהיר, אבי עבדאללה (ער'), שכינויו היה: "אבו עבאס אל-גַ'רַשי א-דימשקי א-סַּ֗יְדאווי", שהגיע למקום בשנת 781 (שנת 159 בלוח ההיג'רי) ואחר כך צאצאיו אכלסו את המקום. בתקופת ממלכת הצלבנים בצידון נרשם היישוב בשם GAZIA. ע'אזיה נפגעה מרעידת האדמה של 1837. קרסו 14 בתים ושבעה בני אדם נהרגו. במהלך שנות התשעים החל חזבאללה להתבסס בכפר ובסביבתו. במהלך מלחמת לבנון השנייה, ב-7 וב-8 אוגוסט 2006, הפציצו מטוסי צה"ל מטרות של חזבאללה בכפר ובסביבתו. בתאריך 19 פברואר 2024, במהלך מלחמת חרבות ברזל, צה"ל תקף מחסני נשק של חזבאללה ביישוב ובסביבתו. בשנת 2014 חיו בכפר 7,221 תושבים בעלי זכות בחירה לפרלמנט הלבנוני. שטח הכפר הוא 15,000 דונם. הכפר ע'אזיה הוא אחד ממרכזי העסקים הגדולים בדרום לבנון ונמצא בו בית זיקוק גדול לדלק הקשור למיזם צינור הנפט הטרנס-ערבי (TapLine). בכפר הוקמה ופועלת קבוצת הכדורגל מועדון שבאב אל-ע'אזיה (אנ') ובקיצור "ע'אזיה", המשחקת בליגה הלבנונית הראשונה. מדיה וקבצים בנושא ע'אזיה בוויקישיתוף الغازية - ويكيبيديا, www.daralhikma.org Nicholas N. Ambraseys, The earthquake of 1 January 1837 in Southern Lebanon and Northern Israel, Annali Di Geofisica XL, 4, אוגוסט 1997, עמ' 932 Human Rights Watch, Why They Died: Civilian Casualties in Lebanon During the 2006 War, 2007, עמ' 136-134 , 141-140 שחר קליימן, 60 ק"מ מהגבול: צה"ל לקח אחריות על תקיפות חיל האוויר באזור צידון, israelhayom, 19/2/2024 معلومات عن بلدة الغازية - Ghaziyeh، قضاء صيدا (قرى) في محافظة الجنوب، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان Ghazieh, Mapcarta (באנגלית) محمد زناتي, مرفأ بترولي في الغازية؟, al-akhbar, 29 במאי 2022 الشباب الغازية - Shabab Al-Ghazieh
כביש חוצה עזה

האם התכוונתם ל... דרך סלאח א-דין – קטע כביש של כביש 4 שחצה את חבל עזה מצפון לדרום עד ביצוע ההתנתקות ב-2005 כביש 749 – ציר צבאי במסדרון נצרים שנסלל במהלך מלחמת חרבות ברזל ב-2024 ומטרתו שליטה ביטחונית על המרחב, חוצה את הרצועה ממזרח למערב
צחי חזן

צחי חזן הוא שחקן וסטנדאפיסט ישראלי. גדל בצפת. חזן עבד חמש שנים כסוהר בשירות בתי הסוהר ושירת בכלא צלמון. בשנת 2009 עזב את עבודתו ועבר מצפת לתל אביב על מנת להתחיל קריירה כשחקן וסטנדאפיסט. בשנת 2009 הופיע בתוכנית הסטאנדאפ "ביפ קומדי האוס". בשנים 2013–2018 גילם את משה דוקרני/מוש דוקרונובסקי בסדרת הילדים הקומית של HOT "הקלמרים". בשנים 2013–2020 השתתף בסדרה הקומית של שלום אסייג "שנות ה-80" גילם את דדה גבאי, בנו של אהרון, עבריין שכונתי של טירת הכרמל, פורץ לבתים וגונב דברים עם חברו הטוב דודו, נודע כ"הפורץ הטוב ביותר בטירה". בשנת 2015 התארח בעונה החמישית בסדרת דרמת הנוער של ערוץ הילדים למנויי HOT "גאליס". בשנת 2016 התארח בעונה הראשונה של הסדרה הקומית של אדיר מילר שנקראת "צומת מילר" בתור העבריין ניר שווישה. באותה השנה שיחק בסדרה של HOT "עקרון ההחלפה". בשנת 2017 גילם סוכן ממתקים בסדרת הילדים הקומית של ערוץ הילדים "המלון של פיני". באותה השנה גילם את העבריין יוסי טווינה בתוכנית הרשת שיצרו רן סופר ורוני ששון שהעולה ליוטיוב ושנקראת "בסלון אצל ששון". בשנים 2019–2020 השתתף בסדרה הקומית של כאן 11 "שב"ס" שיחק בתפקיד ליעוז. בשנת 2020 שיחק את דניאל דאהן בסדרה הקומית "נבסו". באותה השנה שיחק עובד בפיצוצייה בסדרה הקומית של Yes "לעבור את הלילה". בשנת 2021 גילם את דמותו של סנגור ארזי בסדרת הדרמה של כאן 11 "פמת"א". באותה השנה שיחק בסדרה הקומית של קשת 12 "מה שבע" בתור בני. בשנת 2022 שב לגלם את דמותו של דדה גבאי בעונה הראשונה של הסדרה "שנות ה-90" סדרת ההמשך של "שנות ה-80". בשנת 2024 השתתף בתוכנית הרדיו של דידי הררי שנקראת "דידי לוקאלי". בשנת 2016 נישא לדוגמנית שיר איטח (גרושתו של הכדורגלן אביב חדד) ועבר להתגורר איתה בשדרות. צחי חזן, ברשת החברתית אינסטגרם צחי חזן, ברשת החברתית פייסבוק סרטונים בערוץ של צחי חזן, באתר יוטיוב צחי חזן, במיזם "אישים" לתיעוד היצירה הישראלית צחי חזן, במסד הנתונים הקולנועיים IMDb (באנגלית) המנעולן – מתיחה ענקית של צחי חזן הענק Zahi Hazan, בביצוע מבצע, סרטון באתר יוטיוב סיון קופיטובסקי, ‏הסיכום היומי: המנצחים היומיים, צחי חזן ואלי לוזון, באתר ‏מאקו‏, 19 בינואר 2012 צוחקים אתכם – הסטנדאפ של צחי חזן, באתר חדשות 13, 5 באוקטובר 2019 אורי קריספין, צחי חזן נוחת במיאמי, באתר אשדוד נט
1341

שנת 1341 היא השנה ה-41 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. הקמת The Queen's College באוניברסיטת אוקספורד. פטררקה מקבל תואר לאוריאט, פעם ראשונה מאז רומה עתיקה. תחילת מלחמת "ירושת ברטן" על השליטה בדוכסות ברטאן כחלק של מלחמת מאה השנים. 10 בנובמבר – הנרי פרסי, הרוזן הראשון מנורת'מברלנד (נפטר ב-1408) אוזבג חן, חן של אורדת הזהב. גדימינאס, דוכס גדול של ליטא 22 בינואר – לואי הראשון, דוכס בורבון (נולד ב-1279) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1341‎ נפטרים ב-1341‎ מדיה וקבצים בנושא 1341 בוויקישיתוף
תאליה (נימפה)

במיתולוגיה היוונית תאליה (ביוונית עתיקה: Θάλεια; לפרוח, להיות ירוק) הייתה נימפה בתו של הפייסטוס ואמם של הפליקוי. מייצגת את השימוש באפר געשי כדשן. מקרוביוס (המאה ה-5) מספר כיצד זאוס התעלס איתה ליד נהר סימת'ה בסיציליה. היא קברה את עצמה באדמה כדי לברוח מנקמתה של הרה. ילדיה, הפליקוי נולדו מתחת לפני האדמה. מדיה וקבצים בנושא תאליה בוויקישיתוף תאליה, באתר תאואי Smith, William, Dictionary of Greek and Roman Biography and Mythology, 1873, "Thaleia" 3. מקרוביוס, סאטורנליה, 5.19.18 (עמ' 440, 441) ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
קונטרה (פירושונים)

האם התכוונתם ל... קונטרה – כלי נגינה הונגרי קונטרה (משחק וידאו) – משחק וידאו Contra – אלבום של ומפייר ויקנד אישים: קוסמין קונטרה – כדורגלן רומני קונטראס קוניטרה קנטרה (פירושונים)